b'\n_START_ARTICLE_\nBotono\n_START_PARAGRAPH_\nBotono (Butovane, Botonis), hrvatska plemi\xc4\x87ka obitelj iz Zadra._NEWLINE_Povijesni dokumenti prvi ih put spominju 1283. godine. Dali su nekoliko poznatih pripadnika, uglavnom u sve\xc4\x87enstvu. Ivan Botono je bio zadarski biskup, Vid Botono i Vid Botono ml. bili su hvarski biskupi. Kad je izbila pobuna pu\xc4\x8dana u Zadru 1346. Bivald Grgurov Botono i njegov stariji sin Grgur bili su jedini plemi\xc4\x87i koji su se pridru\xc5\xbeili pu\xc4\x8danima, dapa\xc4\x8de su bili vo\xc4\x91e. Franjo Mihalkov Botono spominje se 1354. kao zlatar. Franjo Botonov je bio posljednji potomak obitelji (oko 1445.).'